Galeria Rapid a protestat la meciul cu Farul
Vineri seara, în meciul dintre Rapid București și Farul Constanța, galeria echipei din Capitală a protestat față de decizia arestării lui Liviu Ungureanu, zis "Bocciu". Acesta a fost arestat într-un dosar cu privire la folosirea materiale pirotehnice pe stadioane în timpul desfăşurării meciurilor de fotbal într-un mod ilegal.
Meciul de vineri, 15 martie, face parte din prima etapă a play-off-lui Superligii. De asemenea, meciul a avut loc pe stadionul Giulești.
Galeria echipei din București a preferat să scandeze "Libertate pentru suporteri" și numele "Bocciu", refuzând să cânte așa cum o făcea de obicei.
La începutul meciului, galeria giuleșteană a afișat bannere pe care erau scrise mesaje precum:
- "Bocciu liber!"
- şi "Libertate pentru suporteri"
Imnul Rapidului nu a fost nici el interpretat. De altfel, fanii nu au avut nici steaguri sau bannere cu echipa. La începutul meciului, jucătorii de fotbal au intrat pe teren cu un banner pe care era inscripționat mesajul "Bocciu liber!"
Fanii de la tribuna a doua și tribuna I au preluat responsabilitatea galeriei și au început să strige în locul acesteia. Circa 10.000 de persoane sunt prezente la meciul dintre Rapid și Farul Constanța. Din acest număr, aproximativ 400 sunt suporteri ai echipei oaspete.
La un moment dat, galeria echipei Farul Constanța s-a solidarizat cu cea a echipei Rapid și au scandat împreună "Libertate pentru suporteri".
Daniel Niculae este cercetat în libertate
Daniel Niculae, președintele clubului Rapid și membru al Comitetului Executiv al Federației Române de Fotbal, este cercetat în libertate într-un dosar referitor la utilizarea ilegală a materialelor pirotehnice pe stadioane în timpul desfășurării meciurilor de fotbal.
În cadrul acestui dosar, liderul galeriei Rapid, Liviu Ungurean, cunoscut sub numele de "Bocciu", împreună cu alți doi ultrași, au fost arestați preventiv pentru 30 de zile.
Decizia a fost luată vineri de către Tribunalul București, la solicitarea procurorilor de la Parchetul Capitalei. De asemenea, decizia a fost luată în urma descoperirii mai multor arme letale în locuințele membrilor galeriei Rapid implicați.
Restul celor 12 ultrași, reținuți joi, au fost plasați sub control judiciar pentru o perioadă de 60 de zile.
Aceștia sunt investigați pentru:
- constituirea unui grup infracțional organizat
- operațiuni ilegale cu articole pirotehnice
- nerespectarea reglementărilor privind armele și munițiile
- distrugere